இந்தக் காணொலியைப் பார்ப்பது வேதனையான நினைவுகளையும் உணர்வுகளையும் எழுப்பக்கூடும்.  
  
இலவச, இரகசிய ஆதரவுதவிக்கு, 1800 737 377-ஐ அழைக்கவும் அல்லது [nationalredress.gov.au/support](http://www.nationalredress.gov.au/support)–இற்குச் செல்லவும்  
‘தேசிய குறைதீர்ப்புத் திட்ட’மானது, ஒரு நிறுவனத்தில் இருந்தபோது குழந்தைப் பாலியல் துஷ்பிரயோகத்திற்கு ஆளானவர்களுக்கானது.

ஒரு நிறுவனத்தின் வளாகத்தில் பாலியல் துஷ்பிரயோகம் நிகழ்ந்தபோது அல்லதுஒரு முகாம் போன்ற நிறுவனத்தால் ஏற்பாடு செய்யப்பட்ட செயல்பாட்டின் போதுநிகழ்ந்த சந்தர்ப்பங்களும் இதில் அடங்கும்.

**'தேசிய குறைதீர்ப்புத் திட்டம்' மக்கள் குறைதீர்ப்பை அணுக உதவுகிறது, அத்துடன் இலவச, இரகசிய ‘குறைதீர்ப்பு ஆதரவுதவி சேவைகளுடன்’ அவர்களைத்** தொடர்புபடுத்த **அதனால்** இயலும்.

‘குறைதீர்ப்பு’ என்பது குழந்தைப் பருவத்தில் பாலியல் துஷ்பிரயோகத்திற்கு ஆளானவர்களுக்கு நிகழ்ந்த பாதிப்பை ஏற்றுக்கொள்வதோடு அதற்குக் காரணமான நிறுவனங்கள் அதற்கான பொறுப்பினை ஏற்குமாறு செய்யவேண்டும் என்பதுமாகும்.

‘குறைதீர்ப்பு’ என்பது ஒரு பணக் கொடுப்பனவு, அறிவுரையாலோசனை மற்றும் உளவியல் ஆதரவுதவிக்கான அணுகல் மற்றும் குறித்த நிறுவனத்திடமிருந்து மன்னிப்பு ஆகியவற்றைக் குறிக்கும்.

ஒரு காகிதப் படிவத்தை அல்லது MyGov மூலம் இணையவழிப் படிவத்தைப் பூர்த்தி செய்வதன் மூலம் ‘தேசிய குறைதீர்ப்புத் திட்ட’த்திற்கு நீங்கள் விண்ணப்பிக்கலாம்.

நீங்கள் காகிதப் படிவத்தை nationalredress.gov.au என்ற வலைத்தலத்திலிருந்து பதிவிறக்கம் செய்து அச்சடித்துக் கொள்ளலாம் அல்லது 1800 737 377 என்ற எண்ணில் 'திட்ட'த்துடன் தொடர்புகொண்டு படிவத்தை உங்களுக்கு தபாலில் அனுப்பச் செய்யலாம்.

இணைய வழியில் விண்ணப்பிக்க my.gov.au -இற்குச் செல்லவும்.

‘தேசிய குறைதீர்ப்புத் திட்ட’த்திற்கு விண்ணப்பிப்பது முதலில் சற்று சிரமமானது போல் இருக்கலாம்.

தாம் விண்ணப்பிக்க வேண்டுமா என்பதைத் தீர்மானிப்பதற்கு முன், குறைதீர்ப்பு ஆதரவுதவி சேவையிலுள்ள ஒருவருடன் பேசுவதைப் பலரும் பயனுள்ளதாக காண்கின்றனர்.

இந்தச் சேவைகள், ‘தேசிய குறைதீர்ப்புத் திட்ட’த்தை நீங்கள் புரிந்துகொள்ளவும், இரகசிய மற்றும் உணர்வுபூர்வமான ஆதரவுதவியை வழங்கவும், விண்ணப்பப் படிவத்தை நிரப்பவும் உங்களுக்கு உதவ முடியும்.

விண்ணப்பிக்கும் போது மனதில் கொள்ள வேண்டிய சில விஷயங்கள் இதோ:

* உங்களுக்கு வசதியான நேரத்திலும் உங்களால் நீங்கள் விரும்பும் விரைவில் நீங்கள் விண்ணப்பிக்கலாம்.
* வாக்குமூலங்கள், அறிக்கைகள், புகைப்படங்கள் அல்லது பிற ஆதாரங்களை நீங்கள் தேடிப் பெற வேண்டியதில்லை, ஆனால் உங்களுக்கு நேர்ந்த அனுபவத்ததைப் பற்றி உங்களால் முடிந்தளவு விபரங்களைச் உள்ளடக்க முயற்சிக்கவும்.
* படிவத்தை நிரப்ப உதவுமாறு அல்லது அதை உங்களுடன் சேர்ந்து எழுத உதவுமாறு உங்களுடைய நம்பிக்கைக்கு உரிய ஒருவரை நீங்கள் கேட்கலாம்.
* அவர் ஒரு குடும்ப உறுப்பினராகவோ, நண்பராகவோ, சட்டப்பூர்வப் பாதுகாவலராகவோ அல்லது ‘குறைதீர்ப்பு உதவிச் சேவை’யைச் சேர்ந்த ஒருவராகவோ இருக்கலாம்.

விண்ணப்பப் படிவத்தைப் பூர்த்தி செய்யும் போது, உங்களுக்குத் துஷ்பிரயோகம் இழைத்த நிறுவனங்கள், நபர் அல்லது நபர்கள் பற்றியும் மற்றும் உங்களுக்கு இழைக்கப்பட்ட துஷ்பிரயோகம் பற்றியும் எழுதுங்கள்.

உங்கள் விண்ணப்பத்தை நீங்கள் எங்களுக்கு அனுப்பியதன் பிறகு, அடுத்த கட்ட நடவடிக்கைகள் பற்றிப் பேச உங்களுடன் தொடர்புகொள்வோம்.

பின்னர், உங்கள் விண்ணப்பத்தில் நீங்கள் அடையாளம் காண்பித்துள்ள நிறுவனங்களிடமிருந்து தகவல்களைச் சேகரிப்போம்.

‘சுயாதீன முடிவெடுப்பாளர்’ ஒருவர் பின்னர் அனைத்துத் தகவல்களையும் மீளாய்வு செய்து முடிவைத் தீர்மானிப்பார்.

‘சுயாதீன முடிவெடுப்பாளர்கள்’ மிகவும் அனுபவம் வாய்ந்தவர்கள், பல்வேறுபட்ட பின்னணிகளில் இருந்து வரும் மரியாதைக்குரியவர்கள், மற்றும் நிறுவனங்களுடன் தொடர்பில்லாதவர்கள்.

ஒரு நபரின் சூழ்நிலையைப் பொறுத்து ஒரு விண்ணப்பத்தைச் செயல்படுத்த 12 மாதங்கள் அல்லது அதற்கு மேல் ஆகலாம்.

மிகவும் நோய்வாய்ப்பட்டவர்கள் அல்லது வயதானவர்களிடமிருந்து வரும் விண்ணப்பங்களை விரைவாகச் செயலாக்கப்படுத்த இயலும்.

நீங்கள் ‘குறைதீர்ப்புத் திட்ட’த்திற்கு’தகுதியுடையவரா இல்லையா என்பதைத் தெரிவிக்க ‘தேசிய குறைதீர்ப்புத் திட்டம்’ உங்களுடன் தொடர்பு கொள்ளும்.

நீங்கள் முடிவுடன் உடன்படவில்லை என்றால், வேறு ஒரு ‘சுயாதீன ‘முடிவெடுப்பாள’ரிடம் இருந்து மீளாய்வு ஒன்றை வேண்டலாம்.

**உங்கள் விருப்பத் தெரிவுகளைப் பற்றி மேலும் தெரிந்துகொள்ள அல்லது குறைதீர்ப்பு உதவிச் சேவைகளுடன் தொடர்புபடுத்தப்பட,** 1800 737 377 **என்ற எண்ணை திங்கள் முதல் வெள்ளி வரை, காலை 8 மணி முதல் மாலை 5 மணி வரையிலான நேரத்தில் அழைக்கவும்**

அல்லது nationalredress.gov.au - இற்குச் செல்லவும்.